[{"text_idx": "#000001", "text": "Dim ond llond llaw o gemau sy\u2019n weddill yn rhan gynta\u2019r tymor ac wrth i\u2019r hollt yn y gynghrair agoshau mae na bosibilrwydd gwirioneddol y bydd y ras i gyrraedd y Chwech Uchaf yn dod i ben nos Fawrth."}, {"text_idx": "#000002", "text": "Wedi 22 rownd o gemau bydd y tabl yn hollti\u2019n ddwy a bydd clybiau\u2019r Chwech Uchaf yn cystadlu am lefydd yn Ewrop tra bydd y Chwech Isaf yn brwydro i aros yn y gynghrair."}, {"text_idx": "#000005", "text": "Ar o\u0302l cyfnod anodd o saith ge\u0302m heb ennill ym mhob cystadleuaeth (colli 6, cyfartal 1) mae\u2019n debygol y bydd Caernarfon yn gorfod chwarae ail ran y tymor yn y Chwech Isaf am y tro cyntaf ers eu dyrchafiad yn 2018."}, {"text_idx": "#000006", "text": "Roedd Caernarfon yn y 7fed safle ar yr hollt y tymor diwethaf, ond gan i Gei Connah golli pwyntiau am chwarae chwaraewr anghymwys fe gafodd y Cofis godi i\u2019r Chwech Uchaf yn lle\u2019r Nomadiaid."}, {"text_idx": "#000007", "text": "Mae gan y Caneris bedair ge\u0302m i\u2019w chwarae cyn yr hollt eleni i geisio cau\u2019r bwlch o saith pwynt sydd rhyngddyn nhw a Phen-y-bont (6ed), sef eu gwrthwynebwyr nesaf."}, {"text_idx": "#000008", "text": "Ond cyn hynny, bydd angen i Gaernarfon groesawu\u2019r Seintiau i\u2019r Oval \u2013 ti\u0302m sydd wedi sgorio 27 o goliau yn eu pedair ge\u0302m gynghrair ddiwethaf (6.75 go\u0302l y ge\u0302m)."}, {"text_idx": "#000009", "text": "Dyw\u2019r Seintiau Newydd yn dal heb golli ge\u0302m gynghrair y tymor yma, ac mae\u2019r pencampwyr presennol bellach ar rediad o 24 ge\u0302m gynghrair heb golli (ennill 20, cyfartal 4)."}, {"text_idx": "#000010", "text": "Mae\u2019r Seintiau eisioes wedi curo Caernarfon ddwywaith yn barod y tymor hwn, a dyw\u2019r Caneris heb ennill dim un o\u2019u 10 ge\u0302m ddiwethaf yn erbyn cewri Croesoswallt (colli 9, cyfartal 1)."}, {"text_idx": "#000013", "text": "Ond dyw ti\u0302m Rhys Griffiths heb fod ar eu gorau yn ddiweddar, gan ennill dim ond un o\u2019u pum ge\u0302m ddiwethaf."}, {"text_idx": "#000014", "text": "Er hynny, bydd Pen-y-bont yn ffyddiog o sicrhau\u2019r triphwynt nos Fawrth ar o\u0302l ennill eu pedair ge\u0302m flaenorol yn erbyn Airbus UK."}, {"text_idx": "#000019", "text": "Mae\u2019r Chwech Uchaf allan o afael Pontypridd, ond brwydro i aros i fyny fydd y nod i di\u0302m Andrew Stokes yn eu tymor cyntaf yn yr uwch gynghrair."}, {"text_idx": "#000020", "text": "Ar o\u0302l colli pum ge\u0302m gynghrair yn olynol roedd cael cipio pedwar pwynt dros yr W\u0302yl yn erbyn Hwlffordd yn fendith i fechgyn Ponty sydd bellach ond un pwynt y tu o\u0302l i Aberystwyth a diogelwch y 10fed safle."}, {"text_idx": "#000022", "text": "Yn rhyfeddol, hon fydd y gyntaf o dair ge\u0302m fydd yn cael ei chwarae rhwng y clybiau o fewn 11 diwrnod gyda\u2019r timau\u2019n cyfarfod eto\u2019n y gynghrair ddydd Sadwrn cyn mynd benben unwaith yn rhagor y penwythnos canlynol ym mhedwaredd rownd Cwpan Cymru JD."}]